da en da nl ca da da da es da da da km da en da en da en da en da en da da da da en da da de da da da da de da da da da da da da da da da da da da nl da en da da es nl da
Færre rester af sprøjtemidler i danske grøntsager end i udenlandske | Fødevarestyrelsen
9.2.2022 09:00:00 CET | Fødevarestyrelsen
Dansk frugt og grønt overskrider yderst sjældent grænseværdier for sprøjtemiddelrester, men Fødevarestyrelsens årlige pesticidrapport viser flere fund af sprøjtemiddelrester i danske frugter end foregående år.
98 % af prøverne af ikke-økologiske varer fra danske supermarkeder var helt uden sprøjtemiddelrester, eller også lå de under grænseværdien for tilladte mængder. I grafikken kan du se, hvordan du kan nedsætte dit pesticidindtag.
Når vi køber dansk frugt, grønt og kød, er det uhyre sjældent, at indholdet af sprøjtemiddelrester er højere end de tilladte grænseværdier, også selv om vi vælger varer uden økologimærkning. Det viser den årlige pesticidrapport, som Fødevarestyrelsen har lavet i samarbejde med DTU Fødevareinstituttet.
​"98 % af prøverne af ikke-økologiske varer fra danske supermarkeder var enten helt uden sprøjtemiddelrester, eller også lå de under grænseværdien for tilladte mængder. Tallene understøtter, at vi som forbrugere kan stole på, at vi ikke får mad med ulovlige rester, når vi handler ind", siger enhedschef Henrik Dammand Nielsen, Fødevarestyrelsen.
I 2020 tog Fødevarestyrelsen 1.751 prøver af blandt andet frugt, grønt, gryn, korn, kød og babymad. I de danske ikke-økologiske grøntsager var der ingen fund af sprøjtemiddelrester i 75 % af prøverne, og slet ingen fund af sprøjtemiddelrester i kød, mælk og æg. I dansk frugt var 22 % af prøverne uden sprøjtemiddelrester.
"I dansk ikke-økologisk frugt fandt vi flere prøver med sprøjtemiddelrester end tidligere, men det er vigtigt at understrege, at der er tale om fuldt lovlige restindhold, der ligger langt under grænseværdierne", siger Henrik Dammand Nielsen.
Alle analyser af økologiske fødevarer produceret i Danmark var uden fund af sprøjtemiddelrester. I udenlandsk økologisk frugt og grønt blev der i syv prøver (svarende til 4,7 %) fundet et restindhold. Konkrete vurderinger viste, at økologireglerne var overholdt.
Læs Peticidrapport 2020 her.
Journalister kan kontakte Fødevarestyrelsens pressetelefon 22 84 48 34​
98 % af prøverne af ikke-økologiske varer fra danske supermarkeder var helt uden sprøjtemiddelrester, eller også lå de under grænseværdien for tilladte mængder. I grafikken kan du se, hvordan du kan nedsætte dit pesticidindtag.
72 27 69 00​http://www.foedevarestyrelsen.dk/
Følg pressemeddelelser fra Fødevarestyrelsen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Fødevarestyrelsen
Nu kommer mørket: Husk D-vitamin hver dag3.10.2022 13:51:20 CEST | Pressemeddelelse
Knap hver 5. dansker, der ikke tager vitamintilskud, har mangel på D-vitamin om foråret. Fødevarestyrelsen anbefaler, at alle fra 4 år tager D-vitamin fra begyndelsen af oktober til og med april.
Fugleinfluenza i Nordtyskland får konsekvenser i Sønderjylland14.9.2022 15:48:18 CEST | Pressemeddelelse
Et udbrud med fugleinfluenza i Nordfriesland, tæt ved den dansk-tyske grænse, lægger begrænsninger på danske fjerkræfolk i og omkring Rudbøl
Fødevarestyrelsen advarer mod fugleinfluenza14.9.2022 10:54:19 CEST | Pressemeddelelse
Fugleinfluenza breder sig lige nu blandt fuglevildt i naturen. Så pas på, du ikke spreder fugleinfluenza til dine høns eller andet fjerkræ, advarer Fødevarestyrelsen.
Pas på spisesvampens dobbeltgænger: Hvert år bliver mange forgiftet8.9.2022 12:19:46 CEST | Pressemeddelelse
Hvert år bliver svampejægere alvorligt syge, fordi de forveksler giftige svampe med spisesvampe. Fødevarestyrelsen opfordrer til at tjekke svampen grundigt, inden den ryger i stuvningen.
Fødevarestyrelsen kontrollerer malkekøernes klove1.9.2022 09:00:00 CEST | Pressemeddelelse
Lidelser i klovene er et stort problem for malkekøerne. De kommende måneder kontrollerer Fødevarestyrelsen dyrenes klovsundhed, og om køerne får den behandling, de skal have.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022